Vivian Motzfeldt

**Vivian Motzfeldt** (født 1972) er en grønlandsk politiker (Siumut). Hun har vært minister for utenrikssaker, næring og handel siden 5. april 2022. I mars 2025 ble hun leder for Siumut, da forgjengeren Erik Jensen trakk seg etter partiets valgnederlag ved parlamentsvalget samme måned. Hun trådte tilbake fra vervet i juni.
## Bakgrunn
Vivian Motzfeldt er datter av sauebonde Christian Motzfeldt og hans kone Ruth, og vokste opp på sauegården Upernaviarsuk litt øst for Qaqortoq. Fra hun var sju år gammel bodde hun på internatskole i Qaqortoq sammen med tre eldre brødre, men reiste hjem til familien i helger og ferier.

Motzfeldt gikk på videregående skole i Qaqortoq i perioden 1989–1993, med et innskutt år som AFS-utvekslingsstudent i USA i 1990–1991. Hun utdannet seg til lærer ved Grønlands Seminarium (Ilinniarfissuaq) fra 1994 til 1997, og tok deretter en bachelorgrad i kultur- og samfunnshistorie ved Grønlands Universitet (Ilisimatusarfik) i perioden 1998–2000.

Motzfeldt arbeidet som lærer ved en barneskole i Nuuk fra 1997 til 1998 og som lektor ved videregående skole i Nuuk fra 2002 til 2003. I perioden 2003–2005 var hun lærer ved prosjektet Matu, en institusjon i Nuuk som hjalp unge med voldsproblemer. Fra 2005 til 2007 jobbet hun ved en barneskole i Nuuk, og fra 2010 til 2014 var hun lærer ved Campus Kujalleq, som er både videregående skole og yrkesskole i Qaqortoq.
## Politisk karriere
Motzfeldt stilte til valg ved landstingsvalget i 2005 (Inatsisartut) og folketingsvalget i 2007, men fikk ikke nok stemmer til å bli valgt. Hun stilte ikke til valg igjen før landstingsvalget i 2014, der hun ble andre vararepresentant for Siumut. Ettersom Siumut fikk fem ministre i den grønlandske regjeringen (Naalakkersuisut), og fire av dem fikk permisjon fra Inatsisartut, rykket Motzfeldt inn som vararepresentant.

Motzfeldt var leder for grunnlovskommisjonen i perioden 2017–2018. Samme år ble hun også medlem av Siumuts hovedstyre og arbeidsutvalg.

Ved  ble Motzfeldt valgt med 206 stemmer, og hun ble en del av den nye Naalakkersuisut som minister for utdanning, kultur, kirke og utenrikssaker. Hun innehadde posten fra 15. mai 2018 til 3. oktober 2018. Da Naleraq forlot Naalakkersuisut i oktober, trådte hun ut av regjeringen for å bli ny leder for Inatsisartut etter Hans Enoksen. 

Motzfeldt stilte til ledervalget på Siumuts landsmøte 29. november 2020, men ble slått ut i første valgomgang med kun 7 av totalt 71 stemmer. Erik Jensen vant valget over sittende leder Kim Kielsen, og Motzfeldt ble valgt til nestleder. og Motzfeldt fik næstformandsposten.

Motzfeldt ble gjenvalgt til Inatsisartut ved  med 238 stemmer. Etter valget ble hun minister for utenrikssaker, næring og handel i Múte Bourup Egedes første regjering fra 23. april 2021, mens Hans Enoksen overtok hennes tidligere verv som leder av Inatsisartut. Motzfeldt fortsatte med de samme ministerpostene i Egedes andre regjering fra 5. april 2022.

I mars 2025 etterfulgte Motzfeldt Erik Jensen som leder for Siumut, etter at han trakk seg dagen etter valgnederlaget ved  på Grønland i 2025. På et ekstraordinært landsmøte i partiet i juni samme år tapte hun ledervalget mot Aleqa Hammond.

## Privatliv
Motzfeldt er gift med politikeren Jørgen Wæver Johansen. Sammen har paret fire barn.
## Utmerkelser
I 2021 ble Motzfeldt tildelt Grønlands fortjenstmedalje, Nersornaat, i gull for sitt politiske arbeid og sitt lederskap av Inatsisartut.

## Referanser